KOMMISSIONENS FORORDNING (EF) Nr. 307/95 af 14. februar 1995 om korrigerede endelige regionale referencebeløb for producenter af sojabønner, rapsfrø, rybsfrø og solsikkefrø for produktionsåret 1994/95

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1765/92 af 30. juni 1992 om indførelse af en støtteordning for producenter af visse markafgrøder (1), senest ændret ved akten om Østrigs, Finlands og Sveriges tiltrædelse, særlig artikel 12, og

ud fra følgende betragtninger:

I artikel 5, stk. 1, litra d), i forordning (EØF) nr. 1765/92 er det fastsat, at Kommissionen beregner et endeligt regionalt referencebeløb baseret på den konstaterede referencepris for oliefrø ved, at den fremskrevne referencepris erstattes med den konstaterede referencepris; Kommissionen har fastslået den konstaterede referencepris ud fra de oplysninger, der blev indberettet ifølge Kommissionens forordning (EF) nr. 3405/93 (2);

i artikel 5, stk. 1, litra e), i forordning (EØF) nr. 1765/92 er det fastsat, at hvis det areal, for hvilket den afgrødespecifikke godtgørelse for oliefrø udbetales, efter anvendelse af artikel 2, stk. 6, i nævnte forordning overskrider det maksimale garantiareal (MGA), nedsættes det endelige regionale referencebeløb; i artikel 5, stk. 1, litra f), i forordning (EØF) nr. 1765/92 er det fastsat, at de endelige regionale referencebeløb nedsættes med 1 % for hvert procentpoint, hvormed MGA overskrides; nedsættelsen af de endelige regionale referencebeløb begrænses til de medlemsstater, der har overskredet deres nationale referenceareal, nedsat med procentsatsen for jordudtagning i omdrift; den vejede gennemsnitlige nedsættelse i disse medlemsstater er lig med den nedsættelse, der er nødvendig af MGA; nedsættelserne i medlemsstaterne skal afspejle disses andel i den samlede overskridelse af MGA;

inden for MGA for anden produktion end solsikkefrø i Spanien og Portugal bør der i de tilfælde, hvor medlemsstater har en stor procentvis overskridelse af et meget lille nationalt referenceareal, men hvor overskridelsen kun udgør et ringe antal hektarer, ikke anvendes en urimeligt stor støttenedsættelse; noget af det ikke-tildelte areal inden for dette MGA kan midlertidigt overføres til de pågældende medlemsstaters nationale referenceareal med henblik på at begrænse disse medlemsstaters bidrag til den samlede overskridelse af MGA;

efter artikel 3 i Kommissionens forordning (EF) nr. 3408/93 (3) modtog visse producenter et forskud baseret på et skønnet fremskrevet regionalt referencebeløb, før Kommissionen fastsatte de fremskrevne regionale referencebeløb for produktionsåret 1994/95 efter artikel 1, stk. 2, i Kommissionens forordning (EF) nr. 1472/94 (4); alle andre producenter modtog et forskud af den størrelse, der er fastsat i artikel 2 i forordning (EF) nr. 1472/94;

i artikel 7 i Kommissionens forordning (EF) nr. 2715/94 (5) om særlige regler for godtgørelser for visse vandede markafgrøder og om ophævelse af Kommissionens forordning (EØF) nr. 1113/93 (6) udskydes kravet om, at de vandede udbytter, der anvendes til at beregne størrelsen af de regionale godtgørelser, nedsættes for at afspejle en forhøjelse af loftet over vandet areal for at overholde de historiske regionale gennemsnitsudbytter, til produktionsåret 1995/96; de vandede referenceudbytter, der anvendes til at beregne godtgørelsen for producenter af vandet soja i Frankrig for produktionsåret 1994/95, skal derfor revideres;

det historiske regionale gennemsnitsudbytte for oliefrø i den italienske region Cremona pianura skal korrigeres;

efter artikel 2, stk. 6, i forordning (EØF) nr. 1765/92 nedsætter de medlemsstater, der har overskredet det regionale basisareal som fastsat i Kommissionens forordning (EF) nr. 1098/94 (7), ændret ved forordning (EF) nr. 2416/94 (8), proportionalt det areal, der kan udbetales godtgørelse for;

støtteberettigede producenter skal modtage restbeløbet af godtgørelsen i form af et beløb, der er lig med det endelige regionale referencebeløb, der er fastsat i nærværende forordning, minus det allerede modtagne forskud, idet der tages hensyn til nedsættelser i det areal, som de kan modtage godtgørelse for;

i artikel 8, stk. 1, i Kommissionens forordning (EØF) nr. 2294/92 af 31. juli 1992 om gennemførelsesbestemmelser til støtteordningen for producenter af oliefrø som omhandlet i Rådets forordning (EØF) nr. 1765/92 (9), senest ændret ved Kommissionens forordning (EF) nr. 2203/94 (10), er det fastsat, at den landbrugsomregningskurs, der skal anvendes ved enhver udbetaling i løbet af det pågældende produktionsår, er den, der gælder den første dag i nævnte produktionsår; ved fastlæggelsen af de korrigerede endelige regionale referencebeløb skal der tages hensyn til, at den landbrugsomregningskurs pr. 1. juli 1994, der skal anvendes ved omregning af de endelige regionale referencebeløb, justeres med justeringsfaktoren 1,207509;

Den Fælles Forvaltningskomité for Korn, Olier og Fedtstoffer samt Tørret Foder har ikke afgivet udtalelse inden for den af formanden fastsatte frist -

UDSTEDT FØLGENDE FORORDNING:

Artikel 1

1. En kort redegørelse for beregningen af de korrigerede endelige regionale referencebeløb som krævet i artikel 5, stk. 3, i forordning (EØF) nr. 1765/92 er anført i bilag I.

2. De korrigerede endelige regionale referencebeløb for produktionsåret 1994/95 er anført i bilag II.

3. Ved beregningen af den endelige godtgørelse til producenter af oliefrø som omhandlet i artikel 11, stk. 4, i forordning (EØF) nr. 1765/92 tager myndighederne hensyn til:

a) alle nedsættelser af producentens støtteberettigede areal og

b) forskud, der er udbetalt efter artikel 3 i forordning (EF) nr. 3408/93 eller artikel 2 i forordning (EF) nr. 1472/94.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 14. februar 1995.

På Kommissionens vegne

Franz FISCHLER

Medlem af Kommissionen

(1) EFT nr. L 181 af 1. 7. 1992, s. 12.

(2) EFT nr. L 310 af 14. 12. 1993, s. 10.

(3) EFT nr. L 310 af 14. 12. 1993, s. 20.

(4) EFT nr. L 159 af 28. 6. 1994, s. 17.

(5) EFT nr. L 288 af 9. 11. 1994, s. 11.

(6) EFT nr. L 113 af 7. 5. 1993, s. 14.

(7) EFT nr. L 121 af 12. 5. 1994, s. 12.

(8) EFT nr. L 258 af 6. 10. 1994, s. 11.

(9) EFT nr. L 221 af 6. 8. 1992, s. 22.

(10) EFT nr. L 236 af 10. 9. 1994, s. 12.

BILAG I

En kort redegørelse for beregningen af de korrigerede endelige regionale referencebeløb for producenter af oliefrø for produktionsåret 1994/95

I. Justering af støttebetalinger efter artikel 5, stk. 1, litra d), i forordning (EØF) nr. 1765/92. Endelige regionale referencebeløb.

1. Den konstaterede referencepris for oliefrø, der svarer til den gennemsnitspris, der blev registreret på de repræsentative markeder i produktionsåret 1994/95, er blevet vurderet til 185,3 ECU/ton. Den konstaterede referencepris er blevet beregnet på basis af bud og markedspriser, som medlemsstaterne indberettede efter forordning (EF) nr. 3405/93.

2. Den konstaterede referencepris er af en sådan størrelse, at det er nødvendigt at nedsætte den fremskrevne størrelse af den godtgørelse, der udbetales producenter af oliefrø efter artikel 5 i forordning (EØF) nr. 1765/92, med 5 %. De endelige regionale referencebeløb fastsættes 5 % lavere end de fremskrevne regionale referencebeløb, der er fastsat i forordning (EF) nr. 1472/94.

II. Justering af støttebetalinger efter artikel 5, stk. 1, litra e), i forordning (EØF) nr. 1765/92. Korrektion af de endelige regionale referencebeløb.

1. Efter anvendelse af artikel 2, stk. 6, i forordning (EØF) nr. 1765/92 er de arealer med oliefrø, som der er udbetalt afgrødespecifikke godtgørelser for, af en sådan størrelse, at MGA er blevet overskredet med følgende procentsatser:

>TABELPOSITION>

2. De endelige regionale referencebeløb for producenter af solsikkefrø i Spanien og Portugal nedsættes derfor med henholdsvis 4 % og 20 %.

3. En del af det ikke-tildelte areal inden for MGA for EF 12's produktion af andet end solsikkefrø i Spanien og Portugal er midlertidigt blevet overført til Spaniens og Irlands nationale referenceareal for at begrænse disse landes bidrag til den samlede overskridelse af MGA. En anden del er midlertidigt blevet overført til Det Forenede Kongerige for at undgå den yderligere støttenedsættelse, som ellers ville blive en realitet som følge af overførslerne til Spanien og Irland. Overførslerne andrager:

>TABELPOSITION>

4. De nedsættelser, der er foretaget af de endelige regionale referencebeløb som følge af overskridelsen af MGA for EF 12, er følgende:

>TABELPOSITION>

5. Den vejede gennemsnitlige nedsættelse af støtte til MGA for EF 12's produktion af andet end solsikkefrø i Spanien og Portugal er følgende:

>TABELPOSITION>

6. Den samlede nedsættelse i støtten, der er nødvendig efter artikel 5, stk. 1, litra f), for MGA for EF 12's produktion af andet end solsikkefrø i Spanien og Portugal, udtrykt i hektarækvivalentstøtte, er:

Procentvis overskridelse af MGA, afsnit II, punkt 1: 9 %.

Areal, der er omfattet af afgrødespecifikke godtgørelser inden for MGA vedrørende anden produktion end solsikke i Spanien og Portugal 3 696 956 ha.

Den samlede nødvendige nedsættelse af støtten udtrykt i hektarækvivalentstøtte:

>TABELPOSITION>

7. Den sammenlagte nedsættelse af støtten i afsnit 2, punkt 5, ovenfor er lig med den samlede nedsættelse af støtten, der er nødvendig for at overholde betingelserne i artikel 5, stk. 1, litra f), i forordning (EØF) nr. 1765/92.

BILAG II

>TABELPOSITION>